DA Den Europæiske Unions Tidende C 371/22

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2014/C 371/15)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»ASPARAGO BIANCO DI CIMADOLMO«

EF-Nr.: IT-PGI-0105-01202-4.3.2014

BGB ( X ) BOB ( )

1. Afsnit i varespecifikationen, som berøres af ændringen

—

☐

—

☒

—

☐

—

☒

—

☒

—

☐

—

☒

—

☐

—

☒

2. Type ændring(er)

—

☒

—

☐

—

☐

—

☐

3. Ændring(er)

3.1. Varebeskrivelse

— Følgende nye kultivarer og sorter er blevet indført: Zeno, Vittorio (ex AM840), Darbella, Voltaire og Cumulus. Disse kultivarer og sorter er udviklet af gamle sorter, som blev brugt til at producere asparges med den beskyttede geografiske betegnelse »Asparago bianco di Cimadolmo«, og som er blevet udviklet gennem årene i regionen for at bevare de organoleptiske og fysiske egenskaber ved denne asparges, som er velkendt af forbrugerne.

— Kultivarerne Gladio JM2001 og JM2004 er blevet fjernet fra varespecifikationen, fordi de ikke længere sælges af frøproducenterne.

— Efter ophævelsen af Kommissonens forordning (EF) nr. 2377/1999 (3) om handelsnormer for asparges besluttede man, at der i varespecifikationen for den beskyttede geografiske betegnelse »Asparago bianco di Cimadolmo« skulle angives tilladt diameter og længde for varekategorierne Extra og I.

3.2. Bevis for oprindelse

Afsnittet om bevis for oprindelse er blevet ajourført i henhold til kravene i forordning (EU) nr. 1151/2012.

3.3. Produktionsmetode

Produktions- og plantningssystem

— For at gøre varespecifikationen lettere at læse for producenterne er perioden for plantning af stiklinger angivet. Perioden fra marts til maj er den klimamæssigt gunstigste for plantningen og for en vellykket høst.

— Det er blevet præciseret, at der er pligt til at foretage analyser af marker, hvor produktet skal dyrkes, ligesom hyppigheden af disse analyser også er blevet præciseret.

Jordforvaltning og planteernæring

— Oplysningerne om afgrødens næringsbehov er blevet fjernet, idet disse oplysninger anses for at være helt generelle og derfor ikke er relevante for gødskningen. Gødskningen foretages på grundlag af jordbundsanalyser og plantens faktiske behov.

— Det er blevet præciseret, at kunstvanding kun må anvendes i nødstilfælde.

Plantebeskyttelse

— Ordet »kemisk« er blevet erstattet af »plantesundheds-«, som er mere passende i forbindelse med økologisk produktion.

Høst

— Oplysningen om startdato for høsten er fjernet, da den ikke er præcis. Høstperioden som sådan er ikke ændret.

3.4. Mærkning

— Afsnittet om mærkning af produktet er ændret, både for bundter og asparges i løs vægt. Nærmere betegnet påsættes etiketten længere nede omkring aspargesbundtet end oprindelig planlagt for at gøre aspargeshovederne mere synlige. Ændringen for asparges i løs vægt består i, at pakningen er lukket, og etiketten er påsat inde under lukkeanordningen. Den forholdsregel, at etiketten er påsat under lukkeanordningen, og at pakningen er lukket, forhindrer enhver svigagtig omgang med produktet og giver forbrugeren garanti for, at pakningen ikke har været brudt.

— For at give forbrugeren så mange oplysninger som muligt er der indført et krav om, at varekategori og tilsvarende diameterkategori skal angives.

— Muligheden for at erstatte »Beskyttet geografisk betegnelse« med forkortelsen »BGB« trykt med bogstaver af samme størrelse og farve er blevet tilføjet.

— Den Europæiske Unions logo skal påføres etiketten.

— For at forbedre kvaliteten af oplysningerne til forbrugerne er BGB-logoet blevet indarbejdet i produktlogoet.

— Der er ændret i visse henvisninger til beskrivelsen af de tekniske detaljer vedrørende betegnelsens logo.

3.5. Andet

Lovgivningsmæssige tilpasninger

Henvisningerne til EU-retten er blevet opdateret: Henvisningerne til Rådets forordning (EØF) nr. 2081/92 (4) er blevet erstattet af henvisninger til forordning (EU) nr. 1151/2012.

Pakning

For at undgå svigagtig omgang med produktet og garantere produktkvaliteten over for forbrugeren er det for emballerede, men ikke bundtede produkter fastsat, at der er en maksimal vægtgrænse på 5 kg, og at der er pligt til at lukke emballagen ved hjælp af et net eller ethvert andet egnet materiale og at forsyne emballagen med et bånd, hvorpå BGB-logoet er trykt.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (5)

»ASPARAGO BIANCO DI CIMADOLMO«

EF-Nr.: IT-PGI-0105-01202-4.3.2014

BGB ( X ) BOB ( )

1. Betegnelse

»Asparago Bianco di Cimadolmo«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.6: Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Den beskyttede geografiske betegnelse »Asparago bianco di Cimadolmo« er forbeholdt aspargesskud fra afgrøder bestående af følgende sorter og kultivarer: Précoce d'Argenteuil, Larac, Dariana, Cumulus, Darbella, Vittorio (ex AM 840), Voltaire og Zeno.

Andre kultivarer kan også forekomme, dog højst i en mængde svarende til 20 % af afgrøden.

»Asparago bianco di Cimadolmo« skal have følgende handelsmæssige og kvalitative kendetegn, når produktet markedsføres:

— Skuddene skal være helt hvide. De skal være hele, friske af udseende og lugt, sygdomsfrie, uden spor af gnaver-/insektangreb, så godt som pletfrie, rensede, uden ydre fugtrester, dvs. tilstrækkeligt tørre efter en eventuel afvaskning eller køling med koldt vand, og uden fremmed lugt eller smag. Skuddene må ikke være hule, knækkede, skrællede eller bristede. Smårevner, der er opstået efter høsten, kan dog godtages.

— »Asparago bianco di Cimadolmo« klassificeres i følgende varekategorier, som er underinddelt i to kategorier efter diameter: — Kategorien Extra — diameterkategori: 19-24 mm — diameterkategori: 15-24 mm — Kategori I — diameterkategori: 12-15 mm — diameterkategori: 8-12 mm Skuddenes længde skal være 20-22 cm.

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Alle faser af produktionen af »Asparago bianco di Cimadolmo« fra plantning til høst skal foregå i det geografiske område.

3.6. Særlige regler vedrørende udskæring, rivning eller emballering osv.

Aspargesskuddene skal fragtes til forarbejdningsstedet senest 12 timer efter høsten og skal leveres i bundter eller løs vægt.

Af hensyn til opbevaringen af produktet er det nødvendigt at nedsætte dets stofskifte ved brug hurtig afkøling og opbevaring ved en passende temperatur.

Pakningen skal kunne garantere en passende beskyttelse af produktet.

Ved pakningen skal produktet være fri for fremmedlegemer af enhver art

Skuddene pakkes:

a) i fast pakkede bundter med en vægt på mellem 0,5 og 3 kg. De yderstliggende skud i hvert bundt skal i udseende og størrelse svare til gennemsnittet i bundtet. Bundterne skal fordeles jævnt i kartonen, og hvert bundt kan beskyttes med papir. I et givet vareparti skal bundterne have samme vægt og samme længde; eller

b) løst og lagt i pakninger med en maksimal vægt på 5 kg. Denne type pakning skal være lukket med et net eller ethvert andet materiale beregnet til fødevareindpakning samt et bånd, hvorpå BGB-logoet er trykt, for at værne den beskyttede geografiske betegnelse »Asparago bianco di Cimadolmo« mod eventuel svigagtig omgang. Indholdet af hver pakning eller hvert bundt skal være ensartet og må kun bestå af aspargesskud af samme kvalitet og størrelse.

3.7. Specifikke mærkningsregler

Etiketten er et bånd, der placeres rundt om bundtet eller under lukkeanordningen på pakken med asparges i løs vægt.

Af hensyn til forbrugeroplysning er hvert bundt forsynet med en etiket, hvorpå der udover kategorien som anført i stk. 3.2 er angivet den relevante diameterkategori.

På etiketten skal det produkt, der er omfattet af den beskyttede geografiske betegnelse, betegnes ved følgende angivelser:

»Asparago bianco di Cimadolmo« og »Beskyttet geografisk oprindelse« eller eventuelt BGB-forkortelsen med bogstaver af samme størrelse og farve.

Garantiseglet med logoet eller den beskyttede geografiske betegnelses bomærke skal være trykt på etiketten.

Den Europæiske Unions logo skal påføres etiketten.

4. Præcis afgrænsning af det geografiske område

Dyrkningsområdet for »Asparago bianco di Cimadolmo« ligger i Treviso-provinsen og omfatter hele området i følgende kommuner: Breda di Piave, Cimadolmo, Fontanelle, Mareno di Piave, Maserada sul Piave, Oderzo, Ormelle, Ponte di Piave, San Polo di Piave, Santa Lucia di Piave og Vazzola.

5. Tilknytning til det geografiske område

5.1. Det geografiske områdes egenart

Dyrkningsområdet har typisk et fugtigt tempereret klima med kraftig nedbør om foråret.

Dyrkningsområdet ligger i Piave-floddalen, hvis vandaflejrede jord er en løs, blød blanding af sand og ler, gennemtrængelig og veldrænet med en neutral til subalkalisk pH-værdi.

5.2. Produktets egenart

»Asparago bianco di Cimadolmo« er kendt for sine hvide og sprøde aspargesskud uden træethed.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Det tempererede fugtige klima og den løse, friske, sandede lerjord fremmer skuddenes vækst, idet de vokser hurtigt takket være den beskedne modstand fra jorden, og gør det muligt at opnå hvide og sprøde skud uden træethed.

Produktets omdømme vises bl.a. ved, at der siden 1975 har været afholdt en årlig festival for »Asparago bianco di Cimadolmo«, som i de første uger af maj hvert år tiltrækker forbrugere og kendere. Der gøres opmærksom på, at der findes en aspargesrute, hvor turister føres gennem de kommuner, hvor der produceres »Asparago bianco di Cimadolmo«.

»Asparago bianco di Cimadolmo« nævnes ofte i landbrugstekniske værker og blandt de typiske produkter fra Treviso-provinsen (L’asparago — la storia, le tradizioni e le ricette, Paolo Morganti et Chiara Nardo, Morganti Editori, La qualità come risorsa: il caso delle produzioni tipiche della provincia di Treviso, V. Boatto, E. Defrancesco et A. Scudeller – 1995). Den indgår også i utallige opskrifter og findes på menukortet i provinsens velanskrevne restauranter.

Hvad angår produktets historie og tradition kan det anføres, at dyrkningen af »Asparago bianco di Cimadolmo« bevises af vidnesbyrd fra forskellige gamle forfattere, f.eks. Agostinettis i værket fra 1679, Cento e dieci ricordi che formano il buon fattore di villa, som findes i Cimadolmo kommunes arkiver.

Henvisning til offentliggørelsen af varespecifikationen

(artikel 5, stk. 7, i forordning (EF) nr. 510/2006 (6))

De italienske myndigheder har indledt den nationale indsigelsesprocedure ved at offentliggøre forslaget om ændring af varespecifikationen for den beskyttede geografiske betegnelse »Asparago bianco di Cimadolmo« i Italiens statstidende nr. 5 af 8.1.2014.

Den konsoliderede udgave af produktionsbestemmelserne kan ses på: http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte til fødevare- og skovministeriets hjemmeside (http://www.politicheagricole.it) og klikke på »Prodotti DOP IGP« [produkter med BOB BGB] (øverst i skærmens højre side) og herefter på »Prodotti DOP IGP STG« [produkter med BOB BGB GTS] (i venstre side af skærmen) og endelig på »Disciplinari di Produzione all'esame dell'UE« (Varespecifikationer forelagt EU).

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) EFT L 287 af 10.11.1999, s. 6.

(4) EFT L 208 af 24.7.1992, s. 1.

(5) Erstattet af forordning (EU) nr. 1151/2012.

(6) Se fodnote 5.